**D I S P O Z I Ţ I A**

**nr. 55 din 11 februarie 2021**

**privind aprobarea Programului de dezvoltare a sistemului**

**de control intern managerial al Consiliului Județean Cluj pentru anul 2021**

Preşedintele Consiliului Judeţean Cluj,

Văzând Referatul cu nr. 962/2021 privind aprobarea Programului de dezvoltare a sistemului de control intern managerial al Consiliului Județean Cluj pentru anul 2021;

În conformitate cu dispozițiile:

* art. 191 alin. (1) lit. f), alin. (4) lit. a) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;
* art. 1 și ale art. 3 - 5 din Ordonanța Guvernului nr. 119/1999 privind controlul intern şi controlul financiar preventiv, aprobată prin Legea nr. 301/2002, republicată, cu modificările şi completările ulterioare;
* art.4 din Ordinul Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
	+ Ordinului Secretariatului General al Guvernului nr. 201/2016 pentru aprobarea Normelor metodologice privind coordonarea, îndrumarea metodologică şi supravegherea stadiului implementării şi dezvoltării sistemului de control intern managerial la entităţile publice;
	+ Dispoziția Președintelui Consiliului Județean Cluj nr. 449/2018 privind stabilirea unor măsuri pentru implementarea şi dezvoltarea Sistemului de control intern managerial la nivelul aparatului de specialitate al Consiliului Judeţean Cluj;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**D I S P U N E:**

**Art.1.** Se aprobă Programul de dezvoltare a sistemului de control intern managerial al Consiliului Județean Cluj pentru anul 2021, cuprins în **anexa** care face parte integrantă din prezenta dispoziție.

**Art.2.** Cu ducerea la îndeplinire a prevederilor prezentei dispoziţii se încredinţează Comisiile desemnate prin Dispozițiile Președintelui Consiliului Județean Cluj nr. 449/2018 și nr. 255/2017 cu modificările și completările ulterioare.

**Art.3.** Prezenta dispoziţie se comunică, prin e-mail, membrilor Comisiei pentru monitorizarea, coordonarea şi îndrumarea metodologică a implementării şi dezvoltării sistemului de control intern managerial la nivelul aparatului de specialitate al Consiliului Judeţean Cluj, Comisiei de implementare la nivelul Consiliului Judeţean Cluj a Strategiei Naţionale Anticorupţie pe perioada 2016-2020, precum şi Prefectului Judeţului Cluj şi se aduce la cunoştinţă publică prin publicarea pe pagina de internet „www.cjcluj.ro”.

 **PREŞEDINTE CONTRASEMNEAZĂ:**

 **SECRETAR AL GENERAL JUDEŢULUI**

Alin Tișe Simona Gaci